open-index/open-wikipedia-markdown huggingface dataset:
Menara Almas

**Menara Almas** (**Menara Berlian**) adalah pencakar langit setinggi 360 meter (1,181 kaki) yang sedang dibina di Dubai, Emiriah Arab Bersatu. Pembinaan bermula pada awal 2005 dan dijangka tamat pada 2008. Apabila siap, ia akan memiliki 74 tingkat, 70 darinya merupakan ruang perdagangan dan 4 tingkat merupakan tingkat perkhidmatan.

Menara ini terletak di pulau buatan di tengah pembangunan *[[Jumeirah Lake Towers]]*. Menara ini merupakan menara tertinggi di pembangunan tersebut apabila siap. Ia direka oleh Atkins Middle East, syarikat jurubina yang telah mereka bentuk kebanyakan komplek JLT. Menara itu dibina oleh Taisei Corporation dari Jepun yang diberi kontrak oleh Nakheel Properties pada 6 Julai 2005.http://www.gowealthy.com/realestate/news/164/detail.asp

Apabila siap, perdagangan dan pemotongan berlian akan dilakukan di situ. Disebabkan jenis transaksi yang dilakukan di situ, taraf keselamatan yang tinggi akan dipasang di situ.

## Galeri gambar


## Pautan luar

*Emporis.com - Building ID 210141
*SkyscraperCity.com
*DMCC entry
*SkyscraperPage.com
*Almas Tower  - Profil Pembangunan
Benelux

Negara-negara **Benelux** merupakan satu kesatuan ekonomi di Eropah Barat yang mengabungkan tiga negara monarki, iaitu, '''Be'''lgium, '''Ne'''therlands, dan '''Lux'''embourg (*België/Belgique/Belgien - Nederland - Lëtzebuerg/Luxembourg/Luxemburg*), gabungan kesatuan ini terletak dibahagian utara Eropah Barat, dimana, kedudukannya berada diantara Perancis dan Jerman. Kawasan ini mempunyai populasi lebih kurang 27,562,217 dan kawasan yang diduduki dijangka hingga 74,640 km² (28,819 batu persegi). Jadi, kepadatan populasi Benelux mencapai 369/km² (956/batu per segi).

## Rujukan

## Pautan luar
*  Laman web rasmi Negara-negara Benelux
Emirates Office Tower

**Emirates Office Tower** atau juga dikenali sebagai **Emirates Towers One** adalah sebuah pencakar langit 54 tingkat dan digunakan sebagai pejabat. Terletak di Dubai, Emiriah Arab Bersatu, menara ini adalah menara berkembar di mana bangunan yang lebih tinggi digunakan sebagai pejabat manakalah menara yang lebih rendah digunakan sebagai hotel. Menara ini siap dibina pada November 1999. Walaupun bangunan ini hanya mempunyai 54 tingkat berbanding menara kembarnya yang mempunyai 56 tingkat, bangunan ini lebih tinggi berbanding kembarnya, Emirates Tower Two kerana setiap tingkatnya adalah lebih tinggi berbanding tingkat menara kembarnya.
Hotel Menara Jumeirah Emirates

**Jumeirah Emirates Towers Hotel**, juga dikenali sebagai **Emirates Towers Two**, adalah hotel lima bintang setinggi 56 tingkat di Dubai, Emiriah Arab Bersatu. Hotel tersebut mempunyai 40 bilik mewah yang dioperasi oleh Jumeirah International Group. Menara ini adalah kembar kepada menara Emirates Office Tower atau *Emirates Tower One*. Kedua menara berkembar tersebut membentuk kompleks Menara Emirates. Menara hotel ini siap dibina pada 15 April 2000 setelah Emirates Tower One siap pada November 1999.
Shin Megami Tensei

merupakan sebuah judul permainan video berperanan oleh Atlus yang dikeluarkan pada 30 oktober, 1992 untuk beberapa platform. Judul ini asalnya dikeluarkan untuk Super Famicom dan kemudiannya dikeluarkan pada CD Sega. *Shin Megami Tensei* kemudian diterbitkan semula untuk konsol PlayStation dan Game Boy Advance untuk meningkatkan lagi populariti judul *[[Shin Megami Tensei III]]*. Judul ini merupakan permainan video *[[MegaTen]]*. sebuah judul sambungan kepada *Shin Megami Tensei*, iaitu 'Shin Megami Tensei II*, dikeluarkan pada tahun 1994 dan sambungan kedua iaitu *Shin Megami Tensei III: Nocturne* dikeluarkan pada tahun 2003.

Judul-judul sampingan termasuklah *Persona*, *Devil Summoner*, serta siri *Digital Devil Saga*.

Rom versi SNES judul ini diterjemah oleh Aeon genesis Translations pada tahun 2002.. Namun begitu, penterjemahan rasmi belum lagi diterbitkan. 

== Plot ==
Kisah *Shin Megami Tensei'' bertempat di Tokyo pada tahun 199X. Syaitan daripada alam Makai telah memasuki Bumi, dan menyebabkan dunia kehilangan keseimbangan kuasa. Seorang ketua Jepun yang berkarisma telah menggunakan syaitan-syaitan tersebut sebagai tentera dalam angkatannya, memaksa negara Amerika untuk campur tangan dalam hal-ehwal ketenteraannya. Watak para pemain, sebagai hero judul ini, telah terbabit dalam hal ini apabila dia dihantar suatu Program Menyeru Syaitan menerusi e-mel yang membenarkannya untuk berbicara dengan syaitan dan mengambil mereka sebagai rakan seperjuangan, menyimpan mereka sebagai data digital dalam komputernya.

Para pemain harus membuat pilihan akan dunia yang berada di tangan mereka. Patutkah watak mereka memilih golongan malaikat dan mencipta sebuah dunia yang penuh tatasusila dan peraturan yang akan kekal berabad-abad lamanya? Jika tidak, patutkah watak mereka memilih golongan syaitan dan mencipta suatu keadaan kucar-kacir dan huru-hara, ataupun tidak memilih langsung dan menghancurkan semua yang cuba menentangnya?

## Rujukan

## Pautan luar
*  http://hg101.classicgaming.gamespy.com/megaten/megaten.htm  Artikel Hardcore Gaming 101's article tentang siri ini]
*  Megaten Wiki  Laman wiki khas buat judul-judul Shin Megami Tensei serta judul sampingannya yang lain.
Tuntex Sky Tower

**Tuntex Sky Tower**, atau **T & C Tower** , **85 Sky Tower** (Tuntex & Chien-Tai Tower; bahasa Cina: 高雄85大樓), adalah pencakar langit 85 tingkat yang terletak di Kaohsiung, Taiwan. Struktur ini setinggi 347.5 m (1,140 ka). Sebatang antena telah meningkatkan lagi ketinggian bangunan ini kepada 378 meter. Bangunan ini telah dibina pada tahun 1994 hingga 1997. Menara ini adalah yang tertertinggi di Kaohsiung, dan juga yang paling tinggi di Taiwan sehinggalah siapnya menara Taipei 101 pada tahun 2004.
Separate Lies

***Separate Lies*** adalah sebuah filem sandiwara romantis dikeluarkan oleh Celador Films, DNA Films dan Fox Searchlight Pictures. Ia diarah oleh Julian Fellowes yang juga menulis screenplay, updating buku novel 1951 *A Way Through the Wood* oleh Nigel Balchin. Ia dikeluarkan oleh Steve Clark-Hall dan Christian Colson, dengan suatu skor muzik oleh Stanislas Syrewicz dan sinematogradi oleh Tony Pierce-Roberts.

Bintang filem Tom Wilkinson, Emily Watson dan Rupert Everett dengan Hermione Norris, John Warnaby, Linda Bassett, David Harewood, Richenda Carey dan John Neville.  Filem ini debut directorial Julian Fellowes, yang terdahulunya telah menulis screenplay untuk *[[Gosford Park]]*.
 
## Pautan
* 
* [Official Website at [Fox Searchlight]]
Elfenlied

**"Elfenlied"** (secara literal bermaksud "lagu orang bunian" atau *elf song*) ialah sebuah puisi yang ditulis dalam bahasa Jerman oleh Eduard Mörike yang diadaptasikan sebagai sebuah lied oleh Hugo Wolf.

## Puisi

:*Bei Nacht im Dorf der Wächter rief: Elfe!*
:*Ein ganz kleines Elfchen im Walde schlief *
:*wohl um die Elfe!*
:*Und meint, es rief ihm aus dem Tal*
:*bei seinem Namen die Nachtigall,*
:* oder Silpelit hätt' ihm gerufen.*

:*Reibt sich der Elf' die Augen aus,*
:*begibt sich vor sein Schneckenhaus*
:*und ist als wie ein trunken Mann,*
:*sein Schläflein war nicht voll getan,*
:*und humpelt also tippe tapp*
:*durch's Haselholz in's Tal hinab,*
:*schlupft an der Mauer hin so dicht,*
:*da sitzt der Glühwurm Licht an Licht.*

:*Was sind das helle Fensterlein?*
:*Da drin wird eine Hochzeit sein:*
:*die Kleinen sitzen bei'm Mahle,*
:*und treiben's in dem Saale.*
:*Da guck' ich wohl ein wenig 'nein!«*

:*Pfui, stößt den Kopf an harten Stein!*
:*Elfe, gelt, du hast genug?*
:*Gukuk!*

**Terjemahan:**

:*Pada malam hari di kampung pengawal menjerit "Eleven"* (Pembayang; *elf* juga bermaksud "eleven" (sebelas) dalam bahasa Jerman)
:*Seorang bunian kecil sedang tidur di dalam hutan -*
:*Dia berfikir bahawa burung rindu bulan (burung "nightingale")*
:*telah memanggil namanya daripada lembah,*
:*atau mungkin Silpelit telah dihantar mencarinya.* (Silpelit ialah seorang watak dalam opera Eduard Morike, "Eduard auf dem seil") 

:*Lalu orang bunian itu menggaru matanya,*
:*susur keluar daripada rumah bercengkerangnya,*
:*dan ibarat lelaki mabuk,*
:*tidurnya tidak lena;*
:*lalu bergerak, mengesot-ngesot,*
:*menerusi hutan perang terus ke lembah itu,*
:*menyelinap terus ke dinding;*
:*di situ dilihatnya glow-worm, lampu pada lampu.* (glow-worm ialah sejenis serangga/ulat)
	
:*"Apakah tingkap bercahaya itu?*
:*Tentu terdapat majlis perkahwinan di dalam;*
:*orang-orang kecil sedang menikmati makanan mereka,*
:*dan bermain-main di dalam dewan dansa itu.*
:*Jadi saya akan intai dengan senyap!"*

:*Malu! dia hentak kepalanya di batu keras!*
:*Jadi, orang bunian, puas hati ke belum?*
:*Kookoo! Kookoo!*
Blender (perisian)

**Blender** ialah sebuah perisian 3D yang bebas dan bersumber terbuka untuk menghasilkan seni biasa, model 3 dimensi, kesan visual dan grafik gerakan. Ia boleh diintegrasikan dalam mana-mana proses penghasilan animasi 3D seperti pemodelan, UV unwrapping, penteksturan, ''rigging'' dan ''skinning'', simulasi cecair, penyuntingan, compositing dan banyak lagi.

Perisian ini dihasilkan tersuai untuk pelbagai sistem pengendalian seperti Microsoft Windows, Linux, Mac OS X, Solaris, NetBSD, FreeBSD, Open BSD dan liang (*port*) tidak rasmi untuk sistem pengendalian komputer poket.

## Sejarah

Blender dibangunkan bersama studio animasi Belanda Neo Geo dan Not a Number Technologies (NaN) pada asalnya untuk kegunaan sendiri, fail sumber ia mula diterbitkan pada 2 Januari 1994. Pengarang utamanya ialah Ton Roosendaal yang pernah menulis sebuah penyurih sinar bernama Traces for Amiga pada tahun 1989. Nama "Blender" diilhamkan oleh sebuah lagu oleh Yello daripada album *[[Baby (Yello album)|Baby]]*.

Roosendaal mengasaskan NaN pada bulan Jun 1998 untuk terus membangun dan mengedarkan atur cara terbabit. Atur cara ini pada mulanya diedarkan sebagai perisian kongsi sehinggalah NaN jatuh muflis pada tahun 2002.

Para pemiutang bersetuju untuk membebaskan Blender di bawah terma Lesen Awam Am GNU, dengan bayaran sekali gus €100,000 (AS$100,670 ketika itu). Tanggal 18 Julai 2002, sebuah kempen pembiayaan Blender telah dimulakan oleh Roosendaal untuk mengumpul derma dan pada 7 September 2002, diumumkan bahawa dana yang cukup telah berjaya dikumpul dan kod sumber Blender akan dibebaskan. Kini, Blender ialah sebuah perisian yang bebas lagi bersumber terbuka dan dibangunkan oleh komuniti, di samping dibangunkan oleh pekerja sambilan dan tetap.

Blender Foundation pada asalnya mempunyai hak untuk menggunakan dwi lesen, supaya, di samping GNU GPL, Blender juga dilesenkan di bawah "Lesen Blender", yang tidak memerlukan kod sumbernya dibuka sebaliknya memerlukan bayaran kepada Blender Foundation. Namun, pilihan ini tidak pernah diguna pakai dan telah ditangguhkan pada tahun 2005. Buat masa ini, Blender berada di bawah GNU GPL sepenuhnya.

## Gambaran utama

### Pemasangan
Pemasangan dan pengendalian perisian ini memerlukan perkakasan berikut:

### Tataguna
Kebanyakan arahan dalam perisian dapat dimasukkan menggunakan pintasan kekunci (*hotkeys*) serta mudah dipelajari daripada menu grafik yang lengkap.

### Fail-fail disokong
Banyak format fail 3D disokong untuk tujuan pemasukan dan pengeluaran fail termasuk Alembic, 3D Studio (3DS), Filmbox (FBX), Autodesk (DXF), SVG, STL (untuk pencetakan 3D), UDIM, USD, VRML, WebM, X3D dan Obj.

## Galeri

Fail:Blender-Desktop-2-77.png|Dekstop dalam versi 2.77
Fail:Blender_2.79-splash.jpg|Tampilan skrin Blender versi 2.79


## Nota


## Rujukan

## Pautan luar
* Tapak web rasmi
Lied

***Lied***,  (; ialah perkataan dalam bahasa Jerman, secara literalnya bermaksud "lagu"; namun dikalangan penutur bahasa Inggeris, perkataan ini selalunya digunakan sebagai suatu istilah yang merujuk kepada lagu-lagu Eropah klasik, juga dikenali sebagai lagu seni. Lebih tepat lagi, istilah ini mungkin sekali terbaik digunakan untuk menjelaskan lagu-lagu yang diterapkan dalam puisi Jerman yang mempunyai aspirasi kesusasteraan yang tinggi, paling menonjol adalah dalam abah ke-19, bermula dengan Franz Schubert dan memuncak dengan Hugo Wolf. *Lieder* disusun untuk seorang penyanyi solo dan piano. Kadang-kala ;;Lieder* dikumpul di dalam sebuah *Liederkreis'' atau "kitaran lagu" - sebuah siri lagu-lagu (secara amnya berjumlah tiga atau lebih) yang dihubung oleh sebuah naratif atau tema. Ahli-ahli komposer seperti Franz Schubert dan Robert Schumann seringkali dikaitkan dengan genre muzik romantik ini.

## Pautan luar
* Halaman Teks Lied and Seni
Ben Barnes (pelakon)

**Benjamin "Ben" Barnes** (lahir 20 Ogos 1981) ialah pelakon Inggeris. Beliau pernah muncul dalam siri televisyen *Doctors* dan *Split Decision*, dan dalam filem *[[Stardust (filem)|Stardust]]*, *Bigga than Ben*, dan *[[The Chronicles of Narnia: Prince Caspian]]*.

## Kehidupan awal
Barnes telah dilahirkan di London, England oleh padangan ahli psikiatri dan ahli terapi. Beliau juga bekas pelajar *King's College School*, iaitu ketika dia pernah menjadi pelakon sementara bagi pelakon filem Khalid Abdalla dan ahli komedi Tom Basden. Belajar Drama dan Sastera Inggeris di Universiti Kingston, London.

## Kerjaya
Telah dinyatakan dalam isu Jun/Julai 2008 bagi majalah *CosmoGIRL!* bahawa beliau merupakan penyanyi latar bagi kumpulan Hyrise, yang United Kingdom dalam Pertandingan Lagu Eurovision 2004. Barnes mula bekerja dalam bidang lakonan televisyen pada 2006. Beliau membuat kemunculan sulungnya di layar perak dalam filem *[[Stardust (filem)|Stardust]]*, dengan menampilkan watak Dunstan Thorn muda. Kemudian beliau membintangi *Bigga Than Ben*, yang dilancarkan pada Ogos 2008.

Pada Februari 2007, telah diumumkan bahawa Barnes akan melakonkan watak Caspian dalam filem adaptasi *[[The Chronicles of Narnia: Prince Caspian]]*, arahan Andrew Adamson. Adamson mengatakan "*Caspian* ialah budak yang baru mencapai umur, yang pada sesetengah sudut, kisah budah yang sudah mula mengenal dunia, dengan Caspian yang pada mulanya agak naif, kemudian mula menuntut bela dan melepaskan dendamnya." Sementara kebanyakan pembaca menterjemahkan Caspian sebagai seorang kanak-kanak, terdapat perenggan yang menyatakan bahawa usianya hampir dengan usia Peter, maka, seorang pelakon yang lebih tua yang menghampiri usia William Moseley dipilih. Barnes telahpun membaca novel tersebut ketika kecil dan diujibakat dua setengah minggu selepas berjumpa dengan pembikin filem ini. Beliau menghabiskan masa dua bulan di New Zealand menunggang kuda dan berlatih untuk penggambaran. Barnes memperlajari pelat Sepanyol dari persembahan Mandy Patinkin sebagai Inigo Montoya dari filem *The Princess Bride*. Adamson tidak menjangka akan memilih pelakon British sebagai Caspian, dan mengatakan Barnes sangat sesuai dengan keluarga krew Adamson dan empat pelakon watak adik-beradik Pevensie.

Barnes juga akan melakonkan sekali lagi watak Caspian (kali ini sebagai Raja Caspian) dalam filem ketiga dalam siri Narnia, *[[The Chronicles of Narnia: The Voyage of the Dawn Treader]]*. Penggambaran dijangka bermula pada Oktober 2008 dengan tarik tayangan bermula pada 7 Mei 2010.

Barnes juga dalam perjalanannya keliling dunia pada Jun 2008 untuk mempromosi *Prince Caspian*. Pada 2009, beliau akan melakonkan watak John Whittaker dalam filem *Easy Virtue Easy Virtue*. Barnes juga telah menandatangani kontrak untuk berlakon dalam versi terkini *The Picture of Dorian Gray* karya Oscar Wilde yang diarahkan oleh Oliver Parker dan dijadualkan untuk tayangan pada tahun 2009. Beliau kini menetap di London. Pada tahun 2014, beliau belakon dalam filem Seventh Son

## Rujukan

## Pautan luar

* 
* Ben Barnes Photo Shoot and Interview at factory-publishing.com
* Ben Barnes Article on Kiwibox.com
Panglima Tentera Laut

**Panglima Tentera Laut** (Tulisan Jawi: ڤڠليما تنترا لاوت; singkatan: **PTL**) ialah ketua bagi perkhidmatan Tentera Laut Diraja Malaysia. Sejak selepas Merdeka hingga kini kita telah mempunyai 15 orang panglima. Pada mulanya Panglima Tentera Laut terdiri dari pegawai-pegawai dari Tentera Laut Diraja British dan Tentera Laut Diraja Australia. Hanya pada tahun 1967, Komodor (*Commodore*) Dato' K.Thanabalasingam, anak watan pertama dilantik ke jawatan ini.

## Panglima-panglima TLDM

## Ketua perkhidmatan tentera laut negara-negara lain

Istilah Panglima Tentera Laut lazimnya merujuk kepada Panglima Tentera Laut Diraja Malaysia (dalam bahasa Inggeris di panggil Chief of Navy atau CN). Namun panglima-panglima yang mengetuai tentera laut negara lain juga boleh dirujuk sebagai "Panglima Tentera Laut" negara tersebut. Nama rasmi jawatan Panglima Tentera Laut bagi kebanyakan negara Komanwel ialah *Chief of Naval Staff*, biasanya dipendekkan menjadi CNS. Manakala Tentera Laut Amerika Syarikat menggelarkan panglima mereka sebagai *Chief of Naval Operations* atau CNO. Di dalam bahasa Inggeris Panglima Tentera Laut (Diraja Malaysia) secara rasmi diterjemah menjadi *Chief of Navy* atau CN. *Chief of Navy* juga digunakan sebagai jawatan rasmi ketua perkhidmatan Tentera Laut Republik Singapura dan Tentera Laut Diraja Australia. Di Indonesia, jawatan ketua perkhidmatan TNI-AL disebut Kepala Staf Angkatan Laut atau sering dipendekkan menjadi KASAL.
Gunung Berapi Cerro Azul (Ecuador)

**Gunung Berapi Cerro Azul** merupakan salah satu gunung berapi yang terdapat di Kepulauan Galápagos. Ia mempunyai banyak sejarah letusan bermula pada bulan September 1998.

## Rujukan
Senarai gunung berapi di Ecuador

Rencana ini menyenaraikan gunung berapi yang terdapat di Ecuador.

## Tanah besar

## [[Kepulauan Galápagos]]
Giacomo Meyerbeer

***Giacomo Meyerbeer*** (lahir September 5, 1791 &ndash; Mei 2, 1864) adalah seorang penggubah opera ternama berasal dari Jerman yang juga merupakan salah seorang pelopor Opera Agung.

## Biografi
Meyerbeer dilahirkan di dalam keluarga Yahudi di Tasdorf, sebuah pekan yang berhampiran dengan bandar Berlin. Nama kelahiran beliau didaftarkan sebagai **Jacob Liebmann Beer**. Bapa beliau Jacob Judah Herz Beer (1769-1825) adalah seorang penasihat kewangan yang kaya raya manakala ibu beliau, Amalia Liebmann Meyer Wulff (1767-1854) juga datang dari keluarga elit yang kaya. Adik beradik Meyerbeer termasuklah seorang ahli astronomi, Wilhelm Beer dan penyajak Michael Beer.

Meyerbeer membuat kemunculan pertama beliau ketika berusia 9 tahun dengan bermain muzik untuk konsert Mozart di Berlin. Di dalam usia belia, Beer belajar muzik di bawah seliaan penggubah dan konduktor muzik, Antonio Salieri. Beliau juga belajar muzik dari pakar muzik Jerman yang juga sahabat baik Goethe, Carl Friedrich Zelter. Menyedari hakikat bahawa pemahaman di dalam opera Itali adalah penting untuk kerjaya muzik, beliau kemudiannya meneruskan pengajian muzik di Itali untuk beberapa tahun. Di situlah beliau mula menggunakan nama pertama "Giacomo". Nama 'Meyer' mula diguna beliau selepas kematian moyangnya. Pada ketika itu juga beliau mula membiasakan diri kerja-kerja kontemporari Gioacchino Rossini yang amat menarik minatnya.

Nama Meyerbeer mula menjadi terkenal selepas persembahan opera beliau yang berjudul *Il crociato in Egitto* (persembahan pertama di Venice pada tahun 1824, kemudiannya di London dan Paris pada tahun 1825; yang juga merupakan opera terakhir dipersembahkan oleh penyanyi kastrato). Kemahsyuran beliau mendadak dengan opera yang berjudul *Robert le Diable* (libreto ditulis oleh Eugène Scribe dan Casimir Delavigne), dihasilkan di Paris pada tahun 1831 dan dianggap oleh sesetengah orang sebagai opera Agung yang pertama), walaupun pujian sebenar patut diberikan kepada penggubah Daniel Auber untuk opera *La muette de Portici*.

Lakuran muzik dramatik, komplot melodramatik dan pementasan mewah adalah corak formula yang kerap Meyerbeer ulangi dalam opera-opera beliau, contohnya *Les Huguenots* (1836), *Le prophète* (1849), dan *L'Africaine*, (dipersembahkan selepas kematian beliau pada tahun 1865). Semua opera ini dipersembahkan di peringkat antarabangsa pada sepanjang abad ke-19, termasuklah *Le pardon de Ploërmel* (1859). Namun, oleh kerana opera-opera ini terlalu mahal untuk dipentaskan, termasuk memerlukan ramai penyanyi-penyanyi utama, dan juga kerana serangan konsisten daripada pengikut-pengikut Richard Wagner, minat orang ramai kepada opera-opera ini lama kelamaan beransur pudar.

## Senarai opera

## Media

## Pautan luar
* Kelab peminat Meyerbeer di meyerbeer.com
*Rencana oleh David Conway, 'Meyerbeer the Jew' 
* Fail Mp3 percuma
* Fail Mp3 percuma oleh Eugene Ketterer
*Rakaman silinder Meyerbeer

## Bibliografi

*
*
*
*
*

## Diskografi
*Diskografi Meyerbeer
Lencana pangkat Angkatan Tentera Malaysia

## Pegawai Angkatan Tentera Malaysia

## Lain-lain pangkat Angkatan Tentera Malaysia

## Lain-lain pangkat Angkatan Tentera Malaysia (Versi Lama)

* 1Diperuntukkan bagi DYMM Sultan-Sultan atau Yang di-Pertuan Agong.
* 2Bagaimanapun DYMM Sultan Selangor lazimnya mengenakan insignia Laksamana Muda
Luisa Fernanda

***Luisa Fernanda*** ialah zarzuela romantik dalam tiga babak gubahan Federico Moreno Torroba manakala libreto ditulis di dalam bahasa Sepanyol oleh Federico Romero dan Guillermo Fernández Shaw. Persembahan pertama Luisa Fernanda  dibuat di Teatro Calderón di Madrid pada Mac 26, 1932. Ini merupakan zarzuela Torroba yang ke-4 dan juga kejayaan terbesar beliau yang pertama. .

## Peranan

## Rakaman terpilih

**Nota:** "Kat:" ialah singkatan untuk nombor katalog syarikat rakaman

## Rujukan




## Pautan luar
* Sinopsis Luisa Fernanda
Azure Dreams

***Azure Dreams*** ialah sebuah permainan video untuk konsol PlayStation yang dicipta oleh Konami, diterbitkan pada 30 Jun 1998. Judul ini dialihkan ke sistem Game Boy Color di bawah judul *[[Other Life: Azure Dreams]]*. Sambunagn separa (*semi-sequel*) judul ini, iaitu *[[Tao's Adventure: Curse of the Demon Seal]]*, dikeluarkan di Amerika Syarikat pada 21 Mac, 2006 di sistem Nintendo DS.

## Plot
*Azure Dreams* menceritakan kisah seorang budak lelaki bernama Koh daripada pekan yang digelar Monsbaiya, yang teletak di kaki sebuah struktur besar iaitu Monster Tower, yang merupakan kediaman bagi makhluk-makhluk aneh dan raksasa. pada umur 15 tahun, Koh dibenarkan memasuki menara tersebut untuk membunuh raksasa dan meningkatkan reputasinya setaraf dengan ayahnya; ayahnya merupakan pemburu raksasa terulung pernah menjejak kaki di dunianya.

## Pautan luar
* 
* 
*
Imodoki no Vampire: Bloody Bride

**Imadoki no Vampire: Bloody Bride**, ialah sebuah judul permainan video untuk konsol PlayStation yang diterbitkan dan dicipta oleh Atlus Co. Ltd. Japan. Diedarkan pada tahun 1996 di Jepun, judul ini tidak pernah diterjemah ke bahasa Inggeris secara rasminya. Walau bagaimanapun, Bloody Bride Translations telah mengeluarkan *patch* bahasa Inggeris versi beta.

Bloody Bride secara umum merupakan sebuah simulasi ''dating''. Para pemain mengawal seorang puntianak yang mencapai umur dewasa. Dia dihantar ke Bumi untuk menghisap darah seorang gadis yang memiliki *platinum aura*. Akan tetapi, gadis tersebut haruslah, secara sukarelanya, membenarkannya berbuat demikian. Watak utama itu diberikan tempoh selama tiga tahun untuk melengkapkan misinya.



## Pautan luar
* Laman web Bloody Bride Translation 
*
Kamarul Bahrin Abbas

Dato' **Kamarul Baharin Abbas** adalah ahli politik Malaysia berketurunan Melayu. Beliau merupakan mantan Ahli Parlimen  (kini ) selama 2 penggal (2008-2018). Di peringkat parti, beliau pernah memegang jawatan sebagai Setiausaha Agung PKR dan Pengerusi PKR Negeri Sembilan.

## Sektor korporat
Kamarul Bahrin memulakan kariernya sebagai eksekutif pemasaran di syarikat Nestle dan pernah menjadi pengerusi eksekutif syarikat Tenaga Ehsan Sdn Bhd pada 1987.

## Lembaga pengarah Kumpulan Perangsang
Pada 16 Jun 2010, Kamarul Baharin dilantik memegang jawatan pengarah bebas dan bukan eksekutif dalam Kumpulan Perangsang Selangor Berhad (KPSB), sebuah syarikat infrastruktur dalam Kumpulan Darul Ehsan Bhd. Turut dilantik ialah naib presiden PKR, R Sivarasa. Pelantikan itu disahkan oleh Bursa Malaysia.

## Keputusan Pilihan Raya
### Parlimen

### Dewan Negeri Selangor

## Rujukan
Baharum Mohamed

Datuk **Baharum Mohamed** (lahir 4 Februari 1957) ialah ahli politik Malaysia berketurunan Melayu. Beliau merupakan mantan Ahli Parlimen  selama dua penggal (2004-2013).

## Rujukan
Pakatan 90/Hijau

**Pakatan '90/Hijau** atau ***Bündnis '90/Die Grünen*** (pendek: **Grüne**) ialah sebuah parti politik di Jerman yang wujud hasil penggabungan dua parti - Parti Hijau yang mewakili pergerakan sosial di Jerman Barat dan Pakatan '90 yang mewakili pergerakan hak-hak awam dari Jerman Timur - pada tahun 1993. Parti ini mewarisi pergerakan sosial setempat yang tumbuh dengan banyaknya sekitar tahun 1970-an. Pada Januari 1980, dengan kehadiran 1,000 perwakilan daripada pergerakan-pergerakan sosial peringkat akar umbi, parti ini dengan rasmi memulakan kegiatannya sebagai *Die Grünen* di konvensyen yang pertama di Karlsruhe. Parti ini merupakan salah satu parti hijau tertua dan yang paling berjaya setakat ini di kalangan parti-parti hijau di seluruh dunia. Parti ini adalah sebahagian daripada kerajaan campuran yang memerintah Jerman di antara tahun 1998 dan 2005.

## Pemilih
Syarikat penganalisa politik *Infratest dimap* dalam kajian mereka mendapati bahawa golongan berpendapatan tinggi (iaitu € 2000.00 sebulan dan ke atas) adalah lebih cenderung untuk mengundi parti ini manakala sokongan daripada golongan berpendapatan rendah adalah yang paling kurang diperolehi oleh parti ini. Kajian yang sama turut mendapati bahawa parti ini menerima undi yang sangat sedikit daripada pengundi-pengundi yang menganggur dan golongan pekerja, manakala golongan perniagaan lebih cenderung untuk menyokong parti ini dan juga Parti Demokratik Bebas (FDP). Dari segi umur, parti ini menerima lebih banyak undi daripada pengundi-pengundi yang berumur sekitar 24-42 tahun berbanding kumpulan umur yang lain dan generasi muda lebih cenderung menyokong mereka daripada generasi tua.

Parti ini menerima kebanyakan undi mereka daripada kawasan pilihanraya di perbandaran berbanding luar bandar, kecuali sesetengah kawasan pedalaman yang mempunyai isu-isu alam sekitar tempatan yang penting, seperti perlombongan atau penghasilan sisa-sisa radioaktif. Bandaraya-bandaraya seperti Bonn, Cologne, Stuttgart, Berlin, Hamburg, Frankfurt dan Munich mempunyai peratusan pengundi-pengundi parti ini yang tertinggi di seluruh Jerman. Bandar-bandar kecil seperti Freiburg, Tubingen, Constance, Oldenburg, Heidelberg and Gottingen, yang memiliki universiti-universiti lama dan agak besar, kesemuanya merekodkan sokongan tinggi untuk parti ini di dalam pilihan raya. Walau bagaimanapun, parti ini menerima sokongan yang agak sedikit di negeri-negeri bekas Jerman Timur.

## Nota kaki
Parti Demokrat Sosial Jerman

**Parti Demokrat Sosial Jerman** (, **SPD**) adalah satu sebuah parti politik yang mengamalkan fahaman Marxisme dan mewakili kelas pekerja dan kesatuan-kesatuan sekerja di Jerman. Parti ini merupakan parti paling lama di Jerman dan yang paling banyak mempunyai keahlian. Program parti ini pada hari ini menuntut pemodenan ekonomi negara bagi memenuhi tuntutan dan cabaran globalisasi. Namun, mereka turut menekankan peri pentingnya kehendak sosial golongan pekerja dan golongan kurang upaya. 

SPD ketika ini diketuai oleh Kurt Beck yang juga merupakan Ketua Menteri negeri Rheinland-Pfal. SPD turut menyertai kerajaan campuran yang memerintah Jerman pada hari ini. Parti ini turut bersekutu di peringkat Kesatuan Eropah dengan Parti Sosialis Eropah (SPE) dan juga merupakan ahli Sosialis Antarabangsa (SI) yang beribu pejabat di Zurich.

## Keputusan pilihan raya

### Parlimen Eropah

## Rujukan

## Pautan luar
*  (dalam bahasa Jerman)
John Fernandez

**John Fernandez** merupakan ahli politik Malaysia berketurunan India dan seorang peguam. Beliau berkhidmat selama sepenggal sebagai Ahli Parlimen  (2008-2013) dan ADUN  (1974-1978). Beliau merupakan di antara pengasas Parti Tindakan Demokratik (DAP). Beliau keluar daripada DAP pada tahun 1980 dan memasuki semula pada tahun 2000. Selepas tidak dicalonkan DAP untuk mempertahankan Parlimen Seremban, beliau bertindak keluar DAP sekali lagi dan bertanding sebagai calon BEBAS. Beliau bagaimanapun hilang deposit dan kerusi tersebut dimenangi calon DAP Loke Siew Fook.
Kesatuan Demokratik Kristian Jerman

**Kesatuan Demokratik Kristian Jerman** (, **CDU**; ) ialah parti politik kedua terbesar di Republik Persekutuan Jerman mengikut jumlah anggota. Sebagai parti yang mengamalkan politik sayap kanan dan tengah, parti demokrasi Kristian dan konservatisme liberal ini turut menganggotai Parti Rakyat Eropah dan juga Kesatuan Demokrat Antabangsa (IDU). Parti ini bergiat aktif di semua negeri di Jerman kecuali di Bavaria. Peranannnya di situ dijalankan oleh Kesatuan Sosial Kristian di Bavaria (CSU). Kedua-dua parti ini bergabung di peringkat persekutuan dengan membentuk satu kumpulan di Bundestag. Kombinasi CDU/CSU ini secara amnya dipanggil *Die Union* atau Kesatuan.

Parti ini sering mempromosi fahaman konservatif yang disesuaikan dengan ciri-ciri kebajikan sosial yang telah menebal di Jerman. Mereka turut dilihat sebagai pro-perniagaan, lebih-lebih lagi apabila bergabung dengan sekutu tradisi mereka - Parti Demokratik Bebas (FDP). Kali terakhir mereka bergabung membentuk kerajaan ialah sepanjang tahun 1982 - 1998 di bawah pimpinan Canselor Helmut Kohl.

Parti ini pernah dipimpin Canselor Jerman kini Angela Merkel, yang mengetuai kerajaan campuran sejak  yang menyaksikan tiada satupun daripada dua gabungan tradisi CDU-FDP dan SPD-Hijau berjaya memperoleh majoriti mudah. Kedudukan CDU/CSU semakin kukuh dalam pilihan raya 2009 (239 kerusi) dan 2013 (311 kerusi dan 42% undi). Ia keputusan terbaiknya dalam masa 23 tahun. Kepimpinan parti tersebut diserahkan kepada Friedrich Merz sejak pilihan raya dalan parti tersebut pada Januari 2022.

## Ideologi
## Kepimpinan
## Keputusan pilihan raya
### [[Bundestag]]

### [[Parlimen Eropah]]

## Rujukan
Falseto

Istilah ***falseto*** [fal-sé-to] (pinjaman bahasa Itali;  *falsetto* terbitan  *falso*), merujuk kepada tingkat suara (vocal register) yang memenuhi julat frekuensi di atas tingkat suara mod (*modal voice register*) dan juga yang bertindan dengannya oleh sekurang-kurangnya satu oktaf (octave). Corak suara ini terhasil dari getaran sudut–sudut ligamen sama ada pada keseluruhan atau sebahagian daripada pita suara (*vocal cords*). Walaupun istilah ini kerap digunakan untuk merujuk kepada satu-satu model tertentu dalam pengeluaran suara nyanyian, namun suara falseto juga berlaku di dalam percakapan dan juga sebagai salah satu daripada empat tingkat suara (vocal register) yang dikenal pasti di dalam patologi percakapan. 

Ciri-ciri suara falseto adalah seperti nada siulan bercampur bunyi seruling dengan resonan semula jadi atau frekuensi getaran (overtones). Suara falseto adalah lebih terhad dalam variasi dinamik dan kualiti nada berbanding dengan suara modal (modal voice) dalam percakapan dan nyanyian. Daftar falseto boleh dihasilkan oleh lelaki dan wanita. 

Istilah **falseto** lebih kerap digunakan dalam konteks nyanyian untuk merujuk kepada teknik pemalsuan suara yang membolehkan para penyanyi menyanyikan not-not muzik yang melebihi julat suara normal.
 

## Proses fisiologi daftar falseto

Perbezaan penting antara tingkat suara (modal register) atau suara biasa dan daftar falseto terletak pada penglibatan jumlah penggunaannya dan juga jenis pita suara (vocal cords). Dalam penggunaan falseto, hanya lipatan vokal (vocal folds) pada sudut ligamen sahaja yang membuat getaran. Namun badan utama lipatan vokal  kebiasaannya tenang dan tidak bergetar. Dalam suara modal pula, pergerakan bergelombang melibatkan keseluruhan pita suara dengan pembukaan glotis di bahagian bawah dan kemudiannya di atas.  Apabila peralihan dari mod suara (modal voice) ke falseto terjadi, badan induk setiap kord vokal (vocal cords) atau otot thyroarytenoid  meringankan tentangan dengan menarik otot-otot krikotiroid (cricothyroid) untuk memberi laluan kepada ligamen vokal (vocal ligament) untuk diunjurkan lebih jauh.

Daftar falseto digunakan oleh penyanyi kauntertenor untuk menyanyikan nada alto atau sesekala untuk menyanyikan nada untuk lingkungan suara soprano. Ini kerap dibuat pada zaman dahulu ketika kaum wanita tidak dibenarkan menyanyi koir. Corak suara ini kerap digunakan di dalam koir-koir katedral untuk nyanyian nota alto.

## Rujukan

## Pembacaan lanjut
*

## Lihat juga
* Lingkungan suara

## Pautan Wikipedia Bahasa Inggeris
(Untuk pemahaman lanjut)
*  Octave - Oktaf
*  Modal voice register - Mod daftar suara
*  Vocal cords / Vocal folds - Kord vokal atau Lipatan vokal
*  Overtones - Sistem resonans semulajadi atau frekuensi getaran
*  Vocal range - Lingkungan suara
*  Modal register - Daftar suara
*  Modal voice - Mod suara
*  Glottis
*  Thyroarytenoid muscles - Otot-otot thyroarytenoid
*  Cricothyroid muscles - Otot-otot krikotiroid

## Pautan luar
* Glossari definisi falseto dari laman  Virginia Tech
Stortinget

**Stortinget**, (Inggeris: *Storting*) atau dalam Bahasa Melayu **Dewan Perundangan Agung** ialah parlimen negara Norway yang bersidang di Oslo. Jumlah anggotanya ialah seramai 169; 150 daripadanya dipilih mewakili wilayah-wilayah di Norway. Baki 19 ahli yang lain adalah sebagai tambahan bagi mengimbangi pengaruh setiap parti yang diwakili di parlimen. Dalam tradisi Norway, ahli-ahli dewan ini tidak duduk mengikut parti atau kumpulan parti, sebaliknya duduk bersama-sama perwakilan dari wilayah yang sama.

Dewan ini sebenarnya adalah ekadewan. Tetapi bagi urusan-urusan tertentu anggota-anggotanya dibahagikan kepada dua: *Lagtinget* sebagai dewan atasan dan *Odelstinget* sebagai dewan rendah. Pembahagian ini akan dimansuhkan pada tahun 2009 apabila parlimen yang baru mula bersidang. Penggal perkhidmatan parlimen biasanya tidak lebih daripada empat tahun. 

Persidangan parlimen ini dipengerusikan oleh seorang presiden. Jawatan itu kini dipegang oleh Thorbjørn Jagland dari *[[Parti Pekerja (Norway)|Arbeiderpartiet]]* (Ap).

Dewan ini mempunyai tugas menggubal undang-undang, menentukan belanjawan kerajaan dan mengawas tindakan-tindakan pihak eksekutif. 
Persidangan parlimen diadakan di Bangunan Storting.

## Sejarah
Dewan ini dalam keadaannya sekarang ditubuhkan sejak 17 Mei 1814 apabila Perlembagaan Norway disahkan di Eidsvoll dan terus wujud sewaktu Kesatuan dengan Sweden yang berakhir pada tahun 1905. Pada tahun 1884 sistem berparlimen digunapakai sepenuhnya yang memaksa kerajaan bergantung kepada kehendak majoriti ahli-ahli dewan.

Pada awal sejarah penubuhannya, parlimen dikuasai oleh puak liberal. Tetapi, selepas Perang Dunia Kedua golongan ini terpaksa melepaskan dominasi mereka kepada ahli-ahli demokratik sosial yang diterajui oleh Parti Pekerja (Ap).
Kumpulan A UEFA Euro 2008

Perlawanan **Kumpulan A UEFA Euro 2008** bermula pada 7 Jun dan berakhir pada 15 Jun 2008. Kumpulan ini terdiri daripada tuan rumah bersama Switzerland dan tuan rumah UEFA Euro 2004 Portugal, serta Republik Czech dan Turki.

*Semua masa tempatan ([[Central European Summer Time|UTC+2]])*

## Switzerland vs Republik Czech

## Portugal vs Turki

## Republik Czech vs Portugal

## Switzerland vs Turki

## Switzerland vs Portugal

## Turki vs Republik Czech
Menara Ostankino

** Menara Ostankino** () adalah sebuah menara televisyen dan radio yang terletak di Moscow, Rusia. Menara setinggi 540 m ini direka oleh Nikolai Nikitin. Pembangunannya dimulai pada tahun 1963 dan siap pada tahun 1967. Menara ini memegang rekod struktur bangunan tertinggi di dunia untuk satu dekad, sehinggalah Menara CN siap dibina di Toronto, Kanada. Walau begitu, sehingga tahun 2005 Menara Ostankino masih memegang rekod yang sama untuk daerah Eurasia.

Pada tahun 2003, media memberitakan bahawa antena baru sudah dipasang, menambah tinggi menara sampai 577 m. Namun tinggi antena yang baru ternyata sama dengan yang lama. Rencana untuk antena baru yang lebih tinggi sudah dipertimbangkan tetapi belum ada sumber dana. Bagaimanapun, Menara Ostankino hampir pasti kehilangan statusnya walaupun antena baru dipasang, kerana Menara Rusia yang sedang dibina dijangkakan akan mencapai 612 meter.

## Kemalangan

Menara Ostankino mengalami kebakaran pada 27 Ogos 2000, mengorbankan tiga orang. Selain itu, isyarat televisyen dan radio untuk lebih dari 18 juta orang di Moscow dan sekitarnya terganggu. Api muncul pertama kali sekitar 98 m di atas geladak pemerhatian dan restoran Seventh Heaven. Kebakaran ini menyebabkan pemindahan seluruh pengunjung dan kakitangan dari lokasi, yang selesai dalam waktu 90 minit dari munculnya api. Disebabkan oleh alat-alat elektronik di menara ini sudah cukup tua dan kurang terjaga, kerosakan yang terjadi sangat parah. Satu-satunya stesen televisyen yang tidak terganggu adalah stesen swasta NTV namun pemerintah menyatakan keutamaan harus diberikan kepada televisyen pemerintah, dan kerana itu saluran TV RTR mulai melakukan siaran ke sejumlah daerah Moscow.

## Rujukan

* Zarakhovich, Yuri (31 Ogos 2000). August, the Cruelest Month. *TIME Europe*.
* Dougherty, Jill, dll. (28 Ogos 2000). Fire rages in Moscow's giant TV tower . *CNN.com*.

## Pautan luar
* Ostankino Television Tower 
* BBC: Moscow's TV tower saved
Shin Megami Tensei: Digital Devil Saga

***Shin Megami Tensei: Digital Devil Saga*** (デジタル・デビル・サーガ アバタール・チューナー, Digital Devil Saga - Avatar Tuner) merupakan sebuah judul permainan video berperanan untuk konsol PlayStation 2. Digital Devil Saga ini merupakan keluaran judul sampingan dalam siri permainan video *[[Shin Megami Tensei]]*; perbezaan ketara di antara *Digital Devil Saga* dan siri utama adalah penumpuan terhadap sesetengah watak tertentu dan bukannya terhadap penyeruan syaitan dan iblis untuk membantu dalam pertarungan parti. Kisah *Digital Devil Saga* disambung dalam judul seterusnya, *[[Shin Megami Tensei: Digital Devil Saga 2]]*. 

Beberapa ciri penting dalam judul ini termasuklah kebolehan untuk berubah bentuk sebagai syaitan ataupun manusia di dalam pertarungan, serta penggunaan sistem *press turn* (tekan putar) daripada *[[Shin Megami Tensei III: Nocturne]]*. Perbezaan yang besar di antara *Nocturne*  dan *Digital Devil Saga* ialah keupayaan untuk mengubah kebolehan-kebolehan tertentu yang telah dipilih sesuka hati, dan tidak harus meningkatkan level. Berbeza dengan sistem *Nocturne*, kebolehan-kebolehan yang belum dipelajari tidak akan hilang selama-lamanya, di mana menerusi gaya ini membolehkan para pemain membentuk watak mereka mengikut kehendak. Judul ini juga mempamerkan sistem mantra di mana Atma yang diperoleh selepas pertarungan boleh digunakan untuk "memuat turun" kebolehan-kebolehan baru di *saving terminal*. Atma diperoleh dengan memakan musuh di dalam pertarungan.

*Digital Devil Saga* dikeluarkan di Jepun pada tahun 2004, di Amerika utara pada tahun 2005 dan di Eropah pada 2006. Kumpulan penyanyi Etro Anime telah membekalkan lagu pembuka mereka dalam versi bahasa Inggeris judul ini, iaitu "Danger", manakala lagu nyanyian Houko Kuwashima iaitu "Pray", digunakan dalam versi Jepun dan Eropah judul ini.

## Pautan luar
* 
* 
* Laman web general Megaten bahagian DDS dan DDS2
* Megaten wiki  Sebuah wiki khas buat judul-judul Shin Megami Tensei dan judul-judul sampingannya
Parti Demokratik Bebas (Jerman)

**Freie Demokratische Partei (FDP)** atau **Parti Demokratik Bebas** ialah sebuah parti liberal di Jerman. Fahaman utama parti ini ialah menjunjung hak kebabasan individu di dalam sebuah negara yang ditadbir oleh satu kerajaan yang sekecil yang boleh dan sebesar yang diperlukan. (*So viel Staat wie nötig, so wenig Staat wie möglich*). FDP turut mempromosikan ekonomi pasaran yang disulami dengan ciri-ciri sistem kebajikan sosial yang telah lama bertapak di Jerman. Parti ini memiliki perwakilan ketiga terbesar di dalam Bundestag. Dasar luarnya menyokong integrasi Eropah dan persahabatan merentas Lautan Atlantik.

Parti ini pada amnya berbeza daripada dua parti terbesar di Jerman - SPD dan CDU - kerana mendukung dasar-dasar berorientasikan pasaran, lantas dilabel sebagai parti untuk orang-orang yang berpendapatan tinggi. Lawan-lawan parti ini sering menuduh parti ini menentang kepentingan-kepentingan rakyat miskin. 

Parti ini kebanyakannya disertai oleh golongan Protestan dari kelas pertengahan dan kelas atasan yang menganggap diri meraka sebagai pewaris tradisi liberal Eropah serta berpemikiran bebas. Dari sudut institusi politik, parti ini secara relatif adalah agak lemah kerana hanya berjaya memungut undi di antara 5.8% dan 12.8% dalam pilihanraya-pilihanraya umum. Namun begitu, parti ini memegang kuasa pengimbang dalam sejarah kewujudan Republik Persekutuan Jerman. Mereka merupakan parti yang paling banyak menyertai kerajaan di Jerman, iaitu sebanyak 41 tahun.
Moe

merupakan istilah slanga Jepun pada asalnya merujuk kepada kegilaan seksual atau cinta yang melampau terhadap watak-watak dalam permainan video atau anime dan manga. Sebagai contoh, , *[[meganekko]]-moe*,  "*moe* gadis-cermin mata" , menjelaskan seseorang yang tertarik kepada satu atau lebih watak-watak yang memakai cermin mata. Istilah ini telah digunakan sebagai istilah umum untuk hobi atau keghairahan (bukan seksual). Misalnya, , *tetsudou-moe*, "*moe* kereta api", hanya merupakan minat mendalam terhadap kereta api.

Punca yang menyebabkan perubahan ejaan "燃え"(MOE) diubah kepada "萌え" berlaku 20 tahun yang lalu, sewaktu masyarakat Jepun menaip huruf-huruf kanji dalam BBS, namun kesilapan telah berlaku dalam proses menaip, di masa huruf-huruf 燃え』(MOE) digantikan dengan 萌え』(MOE), disebabkan oleh sebutan mereka yang sama. Perkataan ini diterapkan oleh mereka di BBS dan istilah "萌" (MOE) telah digunakan dalam kalangan otaku serta program-program TV Jepun.

## Lihat juga
* Istilah anime dan manga
* Antropomorfisme moe

## Pautan luar
* Towards a Cartography of Japanese Anime: Anno Hideaki's >>Evangelion<< - Menerusi sebuah temu ramah terhadap judul *Evangelion*, rencana ini menjelaskan sedikit sebanyak tentang kejadian Moe
* Superflat Cultural Critic Hiroki Azuma Describes Otaku Aesthetics
* Mondo Japan 2004: New language from OTAKU world "MOE" 
* An opinion on Moe oleh penulis *[[Love Hina]]* iaitu Ken Akamatsu (penterjemahan oleh Matthew Whitehead)
Mars Reconnaissance Orbiter

***Mars Reconnaissance Orbiter*** (**MRO**) adalah kapal angkasa lepas pelbagai guna yang direka untuk melakukan peninjauan dan penerokaan Marikh dari orbit. Kapal angkasa yang menelan belanja AS$720 juta ini dibina oleh Lockheed Martin dengan penyeliaan dari Jet Propulsion Laboratory. MRO dilancarkan pada 12 Ogos 2005 dan tiba di orbit Marikh pada 10 Mac 2006. Pada November 2006, selepas lima bulan aerobrek, ia memasuki orbit akhirnya dan memulakan fasa sainsnya.

## Pautan luar
*Mars Reconnaissance Orbiter website at NASA
*Mars Reconnaissance Orbiter website at JPL
*Mars Reconnaissance Orbiter images at JPL
*HiRise Image Catalog. The Lunar and Planetary Laboratory at The University of Arizona
*CRISM Real Time Observations Viewer Java Application at The Johns Hopkins University Applied Physics Laboratory
*Mars Reconnaissance Orbiter Mission Profile  by NASA's Solar System Exploration
*Mars Reconnaissance Orbiter Reception 
*CTX website
*MARCI website
*SHARAD website
*A simulation of the arrival trajectory of the Mars Reconnaissance Orbiter
*HiBlog, the HiRISE Blog. Contains information about MRO.
Bundesrat (Jerman)

**Bundesrat** (Melayu: Majlis Persekutuan) ialah organ penggubal perlembagaan dalam Republik Persekutuan Jerman. Melalui majlis ini, negeri-negeri Jerman menjalankan hak dan suara mereka bagi meluluskan undang-undang, mengawasi pentadbiran peringkat persekutuan dan juga memutuskan satu-satu isu membabitkan Kesatuan Eropah (EU). Setiap negeri diwakili oleh wakil-wakil kerajaan negeri di dalamnya. Oleh yang demikian, kepentingan-kepentingan negeri dalam pembentukan kehendak politik seluruh negara diambilkira. Institusi inilah yang memperkasakan konsep persekutuan di Jerman yang diterap di dalam perlembagaan negara itu melalui Klausa Abadi yang tidak boleh dipinda atau dimansuh.

## Fungsi
Perlembagaan Jerman telah menyatakan dengan jelas tugas Majlis Persekutuan ini dalam perkataan seperti berikut: 

Oleh yang demikian, majlis ini bukanlah *dewan perundangan kedua* di samping *[[Bundestag]]* seperti yang diamalkan oleh sistem parlimen dwidewan bahkan merupakan institusi negara yang mempunyai haknya tersendiri, bagi memberi negeri-negeri suara di peringkat persekutuan. Mereka sendiri berbincang di Bundesrat dan bertindak sama terhadap isu-isu berbangkit seperti yang dinamakan sebelum ini dan setiap bentuk tindakan yang boleh diambil telah dijelas dan dibatasi perlembagaan.

## Rujukan
Bundesrat

**Bundesrat** bermaksud Majlis Persekutuan dan boleh merujuk kepada
* Bundesrat (Austria)
* Bundesrat (Jerman)
* Bundesrat (Switzerland)
Mirrorcle World

"***Mirrorcle World***" ialah single ke-43 dan ke-44 secara keseluruhannya oleh Ayumi Hamasaki. Judul lagu adalah nyanyian semula lagu "Mirror". Single ini telah dipasarkan pada 8 April 2008 selepas sepuluh tahun untuk single permulaannya, "Poker Face"; Single ini mengandungi dua lagu nyanyian semula untuk single kedua dan kelima, yang dipasarkan pada tahun 1998 iaitu "You" dan "Depend On You".

Single ini dijual dengan harga ¥1,890 bagi keluaran cakera padat berserta DVD dan ¥1,050 bagi keluaran cakera padat sahaja.

## Senarai lagu
### Senarai lagu CD versi "YOU"
Nombor katalog: AVCD-31430
 
# Mirrorcle World
# Life
# YOU (10th Anniversary version)
# Mirrorcle World (Instrumental)
# Life (Instrumental)
# YOU (10th Anniversary version-Instrumental-)

### Senarai lagu CD versi "Depend on you"
Nombor katalog: AVCD-31432

# Mirrorcle World
# Life
# Depend on you (10th Anniversary version)
# Mirrorcle World (Instrumental)
# Life (Instrumental)
# Depend on you (10th Anniversary version-Instrumental-)

### Senarai lagu DVD
Nombor katalog: AVCD-31429/B (versi "You"), AVCD-31431/B (versi "Depend On You"

# Mirrorcle World (Muzik Video)
# Mirrorcle World (Making Clip)
Gelaran

**Gelaran** merupakan suatu kata awalan atau akhiran yang ditambah kepada nama seseorang sama ada menandakan darjah kebesaran atau kedudukan seseorang secara rasmi tidak kira ia adalah kelayakan profesional atau akademik. Dalam sesetengah bahasa, gelaran boleh diletak di antara nama pertama atau akhir. (sebagai contoh, *[[Count|Graf]]* dalam penggunaaan Bahasa Jerman atau Kardinal dalam Katolik). Sesetengah gelaran merupakan warisan.

## Gelaran akademik dan profesional
*Profesor
**Profesor Emeritus
*Hakim **J**
*Doktor
**MD
**D.O.
**DDS
**DMD
**PsyD
**LL.D, Doktor (kehormat) Undang-Undang
** Doktor Farmasi Pharm.D.
**Ph.D.
**O.D.
**DPM
**DVM
**D.Eng
**Dr.-Ing.
*Pegawai
*RN
*Akauntan
**CA
**CPA
**CIA
**CGA
**CMA
**CFM
**CFE
**CFA
**MAcy
**MBA
*Peguambela
*Arkitek
*Bailif
*Barrister
*Geospatialist (Gs)
*Jurulatih
*Jurutera
**Chartered Engineer (CEng)
**Incorporated Engineer (IEng)
**European Engineer (EUR ING)
**Professional Engineer (Ir, P.Eng)
**Chartered Professional Engineer (CPEng)
**PE, Jurutera Profesional
**SE, Jurutera Struktur
**GE, Jurutera Geoteknik
**Dipl.-Ing., Diplom Ingenieur
*Ahli biologi
**Chartered Biologist (CBiol)
*EurChem
*Pensyarah
*MFA
*MLIS
*M.S.
*MSN
*MSW
*Notary
* registered Pharmacist R.Ph
*PA, RPA, PA-C or RPA-C
*Queen's Counsel **QC** (**KC** jika raja)
*Reader
*Sr, Juruukur Profesional

* Teknologis
** Teknologis Profesional (Ts, P.Tech) 
** Juruteknik Bertauliah (Tc, C.Tech)

*Cr, Kaunselor bertauliah

## Lihat juga
* Gelaran hormat
* Gelaran bangsawan

## Rujukan
Teorem Heron

**Teorem Heron** (bahasa Inggeris: *Heron's Theorem*) adalah teori matematik yang mengira luas segi tiga dengan menggunakan ilmu trigonometri. Mengikut formula ini, luas *(A)* suatu segi tiga dengan panjang sisi *a*, *b* dan *c* ialah 
:A = \sqrt{s\left(s-a\right)\left(s-b\right)\left(s-c\right)}
di mana *s* ialah semiperimeter segi tiga itu:
:s=\frac{a+b+c}{2}.

## Sejarah
Rumusan Heron mungkin telah diketahui lebih awal oleh Archimedes, yang mungkin telah membuktikannya, tetapi rekod terawal adalah dari tulisan Heron dari Iskandariah, *Metrica*. Heron dijelaskan sebagai ahli matematik yang bukan-klasik. Dia lebih melibatkan berkaitan pemaktrikan matematik daripada teori dan layanan matematik sebagai suatu sains dan kesenian. Oleh itu, dia juga dikatakan sebagai pencipta sejenis enjin stim, pelbagai mainan, sebuah enjin api yang mengepam air, sebuah api altar yang menyala lalu menyebabkan pintu kuil terbuka, sebuah organ tiup, dan pelbagai alat mekanik lain berasaskan sifat cecair dan peraturan pada mekanik mudah.

## Pembuktian

Formula ini juga boleh diterbitkan dari:
:
:iaitu *a*, *b* dan *c* adalah panjang sudut segi tiga dan *s* adalah setengah jumlah kesemua panjang segi tiga.

## Rujukan
* Pappas, T. (2002) *The Joy of Mathematics: Discovering Mathematics All Around You*